**Поштовани потрошачи,**

У складу са трендом дигитализације, а са циљем да умањимо проблеме у дистрибуцији рачуна и смањимо трошкове штампе рачуна, изменили смо Портал за увид у рачуне за потрошаче из категорије домаћинства. Најважнија новина на Порталу је могућност избора да Вам рачун стиже на емаил уместо штампаног рачуна који сте добијали у поштанско сандуче. На једну електронску адресу могу да стижу рачуни са више  места испоруке топлотне енергије.

Променили смо начин приступа Порталу пре свега из безбедоносних разлога. Сада је потребно да се региструјете за приступ на Портал тако што попуњавате електронски образац личним подацима:

-         име и презиме

-         адреса електронске поште,

-         шифра потрошача у нашем систему

-         ПИН код (подаци се налазе на штампаном обрасцу рачуна који сте добијали до сада)

Приликом регистрације понуђена је опција пријема рачуна на електронску адресу. Након попуњавања података на пријављену адресу добијате верификациони емаил којим потврђујете да сте власник те адресе.

Даља употреба Портала је лака, а упутство за коришћење налази се на нашем сајту. Преко Портала можете да видите рачуне, картицу Вашег рачуна код нас и прегледате статистике.

Уколико не прихватите да примате рачун на електронску адресу, рачун ће Вам стизати као и до сада у штампаном облику.

Регистрацијом на Портал прихватате услове коришћења Портала који су такође објављени на нашем сајту.

У условима коришћења објашњено је како користимо Ваше податке и која су права и обавезе обе стране и Вас и нас.

Спремни смо на све примедбе и сугестије.

Нови портал – кориснички сервис почео је са радом 15.02.2025. године. На нови кориснички сервис можете приступити линком са нашег сајта, у делу корисници – Портал за кориснике.

Стари портал  остаје у функцији  и на њему и даље можете осварити увид у своју финансијску картицу.

                                                                     ЈП СТАМБЕНО РУМА